האמת היא שקשה להבחין רק על סמך המראה או ההתנהגות. יש הבדלים בין הגזעים שניתן להבחין במבנה העצמות, בגולגולת ובשיניים שאצל הקלופו אורכם דומה יותר לזה של הזאב. הבדל נוסף הוא בגובה, בעוד גובהו של כלב הזאב נע בין 60 ל 65 ס"מ, הקלופו מגיע לגובה של עד 70 ס"מ לנקבה ו- 75 ס"מ לקלופו זכר. צבע העיניים של הקלופו יכול להיות צהוב או שקד, בעוד שצבע העיניים של כלב הזאב השחור יהיה כהה או שקד. בגלל שרוב ההבדלים בין הגזעים לא בולטים, במיוחד למי שלא מומחה לגזע אז אם מחפשים קלופו, חשוב לחקור ולוודא שהמגדל יהיה מגדל מוסמך ומוכר של הגזע ולא להתבייש לשאול אותו שאלות. בכל מקרה מדובר בגזע שכרגע לא ניתן למצוא בארץ. ואם אתם רוצים ללמוד עוד על הרועה הגרמני השחור לחצו על הקישור.